Airi

Airi on suomalainen naisen etunimi. Airin nimipäivä on 4. joulukuuta. Se otettiin rinnakkaisnimensä Airan kanssa nimipäiväkalenteriin vuonna 1929, mutta molemmat olivat esiintyneet Kansanvalistusseuran kalenterissa jo 1908.

Kustaa Vilkunan mukaan varhaisin nimen kantaja oli luultavasti Pirkkalan kappalaisen Wiktor Salmisen vuonna 1888 syntynyt esikoistytär. Hänen nimensä juontui sanasta airut. Kolme vuotta myöhemmin kouluneuvos Walter Forsius nimesi tyttärensä Airiksi, mutta piti nimeä lappalaisperäisenä: hän tunsi Lapista paikannimen Airiselkä. Suomessa on muitakin airi-alkuisia paikannimiä (kuten Airismaa ja Airisto) sekä muutamia sukunimiä, jotka ovat auttaneet etunimen vakiintumisessa.

Suomessa on Digi- ja väestötietoviraston tietojen mukaan ollut vuoden 2019 loppuun mennessä 10 834 Airi-nimistä naista, joista suurin osa on syntynyt vuosien 1920 ja 1960 välisenä aikana..

Tunnettuja Airi-nimisiä 

 Airi Honkaniemi, suomalainen näyttelijä
 Airi Koskimies, suomalainen voimistelunopettaja ja näytelmäkirjailija
 Airi Mikkelä, suomalainen sulkapalloilija
 Airi Suzuki, japanilainen laulaja
 Airi Säilä, suomalainen tanssija ja koreografi
 Airi Tuominen, suomalainen lastenkirjailija
 Airi Viertokangas, suomalainen arkkitehti

Lähteet 

Etunimet